รัฐบาลไทย-ข่าวทำเนียบรัฐบาล-ม.ล.ปนัดดา ดิศกุล รมช.ศธ.เน้นย้ำวิทยากรแกนนำระดับอำเภอ (ครู ก.) "ข้าราชการมิใช่อภิสิทธิ์ชน หากแต่จะต้องบำเพ็ญตนให้เป็นแบบอย่างของคนดีแก่สังคม"
วันจันทร์ที่ 20 พฤศจิกายน 2560
ม.ล.ปนัดดา ดิศกุล รมช.ศธ.เน้นย้ําวิทยากรแกนนําระดับอําเภอ (ครู ก.) "ข้าราชการมิใช่อภิสิทธิ์ชน หากแต่จะต้องบําเพ็ญตนให้เป็นแบบอย่างของคนดีแก่สังคม"
ม.ล.ปนัดดา ดิศกุล รัฐมนตรีช่วยว่าการกระทรวงศึกษาธิการ พบปะสนทนากับผู้เข้ารับการฝึกอบรมโครงการฝึกอบรมวิทยากรแกนนําระดับอําเภอ เพื่อส่งเสริมวิถีชีวิตแบบประชาธิปไตยอันมีพระมหากษัตริย์ทรงเป็นประมุข ประจําปี 2561 รุ่นที่ 1 จาก 25 จังหวัดภาคกลาง
เมื่อวันเสาร์ที่18พฤศจิกายน 2560ม.ล.ปนัดดา ดิศกุล รัฐมนตรีช่วยว่าการกระทรวงศึกษาธิการ พบปะสนทนากับผู้เข้ารับการฝึกอบรมโครงการฝึกอบรมวิทยากรแกนนําระดับอําเภอ เพื่อส่งเสริมวิถีชีวิตแบบประชาธิปไตยอันมีพระมหากษัตริย์ทรงเป็นประมุข ประจําปี2561รุ่นที่1จาก25จังหวัดภาคกลางและอุทัยธานี จํานวน243คน จัดขึ้นระหว่างวันที่17-19พฤศจิกายน2560ณ โรงแรมบางกอกพาเลส เขตราชเทวี กรุงเทพฯ
ม.ล.ปนัดดา ดิศกุลกล่าวว่า โครงการดังกล่าวจัดขึ้นเพื่อฝึกอบรมวิทยากรแกนนําระดับอําเภอ (ครู ก.) ให้มีความรู้ความเข้าใจและสามารถขับเคลื่อนภารกิจ หน้าที่ที่ได้รับมอบหมายไปสู่การปฏิบัติในระดับหมู่บ้าน คือ ขับเคลื่อนภารกิจ เสริมสร้างศักยภาพ และบทบาทของอาสาสมัครต้นแบบประชาธิปไตย (อสปช.) ในการเทิดทูนสถาบันหลักของชาติและการพัฒนาการเมืองการปกครองในระดับหมู่บ้าน รวมทั้งส่งเสริมให้ประชาชนมีหลักความรู้ความเข้าใจหลักการปกครองระบอบประชาธิปไตยอันมีพระมหากษัตริย์ทรงเป็นประมุข และสามารถนําหลักการสําคัญของวิถีชีวิตแบบประชาธิปไตย4ข้อ ได้แก่1) การยึดหลักกฎหมาย ความมีเหตุผล สันติวิธี2) ยึดหลักเสียงข้างมากที่ชอบธรรม และรับฟังเหตุผลของเสียงข้างน้อย3) ความรับผิดชอบและเสียสละเพื่อส่วนรวม4) การมีส่วนร่วมทางสังคมและการเมืองมาใช้การดําเนินชีวิตได้อย่างเป็นรูปธรรมและต่อเนื่อง ไปสู่การปฏิบัติต่อไป
ดังนั้น วิทยากรแกนนําระดับอําเภอ (ครู ก.) ที่เข้ารับการอบรมในแต่ละรุ่น จะนําองค์ความรู้ที่ได้รับ ไปจัดฝึกอบรมถ่ายทอดความรู้ให้กับประธานกรรมการบริหารอาสาสมัครต้นแบบประชาธิปไตย (ครู ข.)เพื่อขยายผลและถ่ายทอดความรู้ให้กับประชาชนที่ได้รับคัดเลือกเป็นอาสาสมัครต้นแบบประชาธิปไตย (อสปช.) ทั่วประเทศ74,655หมู่บ้าน ๆ ละ20คน จํานวนทั้งสิ้น1,493,100คน ต่อไป
ทั้งนี้ ได้เน้นย้ําแก่ผู้เข้าอบรมซึ่งจะเป็นวิทยากรแกนนําระดับอําเภอ (ครู ก.)เกี่ยวกับหลักของข้าราชการ ที่จะต้องเทิดทูนและธํารงไว้ซึ่งสถาบันหลักของชาติ ต้องประพฤติปฏิบัติตนให้ผู้อื่นเห็นคุณค่าจึงต้องพัฒนาตนเองให้มีความรู้ความสามารถตามสมควรมีสง่าราศีมีความซื่อตรง ไม่เอารัดเอาเปรียบ ทําหน้าที่การเป็นข้าราชการที่ดีของแผ่นดิน
ที่สําคัญคือ ให้น้อมนําหลักการทรงงานของพระบาทสมเด็จพระเจ้าอยู่หัวภูมิพลอดุลยเดช ในหลวงรัชกาลที่ 9 ทรงมีพระราชดํารัสในเรื่อง "รู้ รัก สามัคคี" และ "เข้าใจ เข้าถึง พัฒนา" โดยผสานกันทั้ง3ระดับ เพราะหากเรามีความรู้ ก็จะเกิดความเข้าใจในสิ่งนั้น และเมื่อเรารักในสิ่งใด ก็ต้องการที่จะเข้าถึงในสิ่งนั้น อีกทั้งเมื่อมีความสามัคคีเกิดขึ้น ก็จะส่งผลให้เกิดการพัฒนาร่วมกันต่อไป
ม.ล.ปนัดดา ยังได้กล่าวฝากถึงหลักคิดของข้าราชการ "Code of Honour" (จากเอกสารพิพิธภัณฑ์และหอสมุดสมเด็จฯ กรมพระยาดํารงราชานุภาพ ในพระราชูปถัมภ์สมเด็จพระศรีนครินทรทราบรมราชชนนี) คือ บริหารกิจการบ้านเมืองที่ดี กฎหมายมีความศักดิ์สิทธิ์ แบบอย่างแก่ประชาชน ไม่เลือกปฏิบัติ เศรษฐกิจพอเพียง และปลอดคอร์รัปชั่น
ซึ่งสมเด็จฯ กรมพระยาดํารงราชานุภาพได้กล่าวว่า "ข้าราชการมิใช่อภิสิทธิ์ชน หากแต่จะต้องบําเพ็ญตนให้เป็นแบบอย่างของคนดีแก่สังคม ทําอะไรก็ตามในฐานะข้าราชการต้องคิดเรื่องนี้ให้จงมาก"
บัลลังก์ โรหิตเสถียร:สรุป/เรียบเรียง/กราฟิก
PHOTO CREDIT: กิตติกร แซ่หมู่
กลุ่มสารนิเทศ สํานักอํานวยการ สป.:รายงาน